— 179 — 



Den sydøstlige Del af Arealet hører til Hejnsvig-Bakkeø og er 

 ret bakket. Bakkedragets højeste Dele ligger langs dets Nordrand, 

 som falder temmelig brat af mod Fladen Nord for, men skraaner 

 mere jævnt mod Syd. De højeste Punkter er Store Raabjærg 

 (57 Met.) i Øst og en Bakke i Utoft-Sande (52 Met.) i Vest. Det er 

 delvis dækket af Flyvesand, som har formet sig til ret store Klitter 

 med mellemliggende Sten- og Grusflader, især paa den Del, som 

 kaldes Utoft-Sande. 



Fladen hæver sig svagt mod Syd og Øst, mest mod Øst og 

 Sydøst, nemlig 2,6 Met., mod Syd kun halvt saa meget. Overflade- 

 vandet fra Terrænet Syd og Vest for Store Raabjærg løber mod 

 Nord ned paa Fladen og Vest paa, langs Foden af Bakkedraget, 

 hvor det breder sig ud over den flade, lavt liggende Del af Heden, 

 som mod Syd begrænses af Indsandene ved Sønderby-Mose. I tid- 

 ligere Tid har Vandet uden Tvivl haft uhindret Afløb til den Lav- 

 ning, hvori Sønderby-Mose ligger, men Sandflugten har standset det 

 og stemmet det op, hvorved den Del af Heden er bleven fugtig og 

 fuld af Kær, endogsaa med begyndende Mosedannelse i den laveste, 

 nærmest Sandene liggende Del. Den vestlige Del af Bakkedraget 

 afvandes mod Vest, for største Delen gennem en Lavning som 

 skærer sig ind i Bakkerne. Heden ved Foden af Bakkerne er ogsaa 

 her fugtig og med Kær, men i mindre Grad end den før nævnte, 

 da Indsandene her er meget lavere og med enkelte Afbrydelser. 



Det vestlige Hjørne er som nævnt en Del af Sønderby-Mose, 

 som er en udstrakt Højmose i den sydlige Del af Grindsted-Sogn. 

 Langs Randen af den ligger de ovennævnte Sande, som er lave og 

 graa, dog hist og her levende. Resten af Plantage-Arealet er fladt 

 med fugtig eller tør Hede. Søer findes ikke. 



Geognostiske Forhold. 



Den Del af Arealet, som ligger paa Sønder-Omme-Fladen, bestaar 

 overalt af Glimmersand. Bakkerne er Moræneaflejringer og bestaar, 

 saa vidt det har kunnet undersøges, af smaastenet Sand, som plet- 

 vis er dækket af Flyvesand. I den sydlige Del findes en mindre 

 Aflejring af Ler og Mergel ; af det sidste findes nu kun Spor tilbage, 

 og det er ikke lykkedes at finde Mergel andet Steds i Plantagen. 

 Af alluviale Dannelser findes, foruden Flyvesandet og Engen langs 

 Aaen, nogle Tørvemoser, hvoraf den til Plantagen hørende Del af 

 Sønderby-Mose er den største. De andre er: En større Mose 



12* 



